stanford-oval/wikipedia huggingface dataset:
אילזה קונרדס

אילזה קונרדס (באנגלית: Ilsa" Konrads בלטבית: Ilze Konrade; נולדה ב-29 במרץ 1944) היא שחיינית עבר אוסטרלית, שיאנית עולם במשחים ל-800 מטר חופשי ול-1500 מטר חופשי ובעלת מדליית כסף אולימפית במשחה שליחות 4x100 מטר חופשי. הייתה לשחיינית האישה הראשונה בעולם ששחתה 1500 מטר חופשי מתחת ל-20 דקות. ביחד עם אחיה, ג'ון, שאף הוא היה אלוף אולימפי ושיאן עולם בשחייה, הם כונו "קונרד קידס" ("Konrad Kids").
ביוגרפיה

קונרדס נולדה בריגה שבלטביה. באוגוסט 1944, במהלך מלחמת העולם השנייה היגרה משפחתה לגרמניה. בשנת 1949 ניסתה משפחתה להגר לארצות הברית, אך בשל גודלה של המשפחה שלטונות ארצות הברית סירבו לתת להם אשרה, בניגוד לאוסטרליה שהסכימה לתת להם אשרה. בתחילה הם הופנו לגור במחנה מהגרים ליד מייטלנד, שבניו סאות' ויילס ואחר כך עברו למחנה ביורנקוויניטי שבמערב ניו סאות' ויילס ששימש בעבר כבסיס של חיל האוויר המלכותי האוסטרלי. אביה לימד את הילדים לשחות, מחשש שהם יטבעו בבורות המים שבסביבה.
אביה, יניס קונרדס, עבד בסידני כרופא שיניים, ולכן הם התגוררו בפננט הילס, פרבר של סידני ולאחר מכן בבנקסטאון. אמה, אלזה קונרדס, למדה רפואת שיניים בתוכנית השלמה באוניברסיטת סידני, מאחר שלימודיה באוניברסיטת ריגה לא הוכרו, אך פרשה מהם על מנת לגדל את שלושת ילדיהם.
בשנים 1953 - 1954 התאמנה קונרדס בהדרכתו של דון טלבוט, שאימן מספר אלופים אולימפיים ושיאני עולם ביניהם, יאן אובריאן, קווין ברי, בוב וינדל ועוד. בכל יום, רכבו קונרדס ואחיה הגדול, ג'ון, על אופניהם לאימון בוקר ולאימון ערב, אימונים שערכו כשעתיים, לפני ואחרי הלימודים בבית הספר.
ביוגרפיה > שיאנית עולם

אימונים קשים אלו נשאו פרי, ובאליפות ניו סאות' ויילס בשחייה שנערכה בסידני ב-9 בינואר 1958, בהיותה רק בת 13, קבעה במשחה ל-800 מטר חופשי ובמשחה ל-880 יארד (804.67 מטר) חופשי שיא עולם חדש, הראשון של "קונרד קידס", בתוצאה של 10:17.7 דקות, יומיים לאחר מכן ובמשך שבוע קבע אחיה ג'ון, 6 שיאי עולם חדשים במשחים ל-200 מטר, ל-220 יארד, ל-400 מטר, ל-440 יארד, ל-800 מטר ול-880 יארד חופשי. חודש וחצי לאחר מכן, בתחרות שנערכה במלבורן ב-20 בפברואר היא שיפרה את שיאה העולמי והעמידה אותו על תוצאה של 10:16.2 דקות. בתחרות שנערכה בטאונסוויל ב-13 ביוני היא שיפרה שוב את שיאה העולמי והעמידה אותו על 10:11.8 דקות.
במשחקי האימפריה הבריטית וחבר העמים שנערכו בקארדיף שבויילס ביולי אותה שנה, היא זכתה במדליית זהב במשחה ל-440 יארד חופשי בתוצאה של 4:49.4 דקות, לפני חברותיה לנבחרת, כוכבת השחייה העולמית דון פרייזר (5:00.8 דקות) והאלופה האולימפית ושיאנית העולם במשחה זה לוריין קראפ (5:06.7 דקות).
בתחרות שנערכה בהובארט ב-19 בפברואר 1959 שיפרה קונרדס במשחה ל-880 יארד חופשי את שיאה העולמי והעמידה אותו על תוצאה של 10:11.4 דקות. שיא זה החזיק מעמד שנה וחצי ונשבר על ידי יין קדרקוויסט משוודיה (9:55.6 דקות).
בתחרות שנערכה בסידני ב-9 בינואר 1960 קבעה אילזה במשחה ל-400 מטר חופשי שיא עולם חדש של 4:45.4 דקות, שיפור לשיא העולם בן ה-4 שנים לוריין קראפ (4:47.2 דקות). שיא זה החזיק מעמד 7 חודשים ונשבר על ידי כריס וון סלטצה מארצות הברית (4:44.5 דקות). 4 ימים לאחר מכן ב-13 בינואר היא קבעה במשחה ל-1500 מטר חופשי, שיא עולם חדש של 19:25.7 דקות, שיפור עצום לשיא העולם בן השנתיים וחצי של יאנס קוסטר מהולנד (20:03.1 דקות) ובכך הייתה לשחיינית האישה הראשונה בעולם ששחתה משחה זה מתחת ל-20 דקות. שיא זה החזיק מעמד 8 חודשים ונשבר על ידי יין קדרקוויסט (19:23.6 דקות).
ביוגרפיה > מדליית כסף אולימפית

באולימפיאדת רומא (1960) זכתה קונרדס במדליית כסף במשחה שליחות 4x100 מטר חופשי ביחד עם דון פרייזר, לוריין קראפ ואלווה קולקהון בתוצאה של 4:11.3 דקות, אחרי ארצות הברית שקבעה שיא עולם חדש של 4:08.9 דקות ולפני גרמניה (4:19.7 דקות). כשחיינית שנייה היא שחתה ב"זינוק שליחות" בתוצאה של 1:03.2 דקות. היא השתתפה בשלב המוקדמות במשחה שליחות 4x100 מטר מעורב, כששחתה את סגנון החופשי ב"זינוק שליחות" בתוצאה של 1:03.1 דקות ואף על פי שהרביעייה האוסטרלית זכתה במדליית כסף, היא לא זכתה לקבל את המדליה, כי באותה העת רק השחיינים ששחו בשלב הגמר זכו לקבל את המדליות. נוסף לכך, היא סיימה במקום רביעי במשחה ל-400 מטר חופשי בתוצאה של 4:57.9 דקות ובמקום תשיעי במשחה ל-100 מטר חופשי בתוצאה של 1:04.7 דקות. בשלב המוקדמות היא קבעה תוצאה של 1:04.2 דקות ועלתה מהמקום החמישי. המשחים החזקים שלה (800 מטר חופשי ו-1500 מטר חופשי), שבהם החזיקה בשיא העולם לא נערכו במשחקים אלו.
במשחקי האימפריה הבריטית וחבר העמים שנערכו בפרת' שבאוסטרליה בסוף חודש נובמבר 1962 זכתה קונרדס במדליית כסף במשחה ל-440 יארד חופשי בתוצאה של 4:55.0 דקות, אחרי דון פרייזר (4:51.4 דקות).
לאחר שפרשה מספורט תחרותי עסקה קונרדס בעיתונאות וערכה מספר עיתונים ביניהם את המגזין "בל" ("Belle") בשנים 1975–1979, את אחד העיתונים המובילים בעיצוב פנים ואת "ווג" באוסטרליה בשנים 1979–1984 ו 1992–1999. כמו כן, היא עבדה בעיתון "The Sydney Morning Herald" ומשנת 1999 היא הבעלים שלו.
תארים והישגים

במהלך הקריירה שלה קבעה קונרדס 6 שיאי עולם חדשים, מהם 4 במשחה ל-800 מטר חופשי, 1 במשחה ל-400 מטר חופשי ו-1 במשחה ל-1500 מטר חופשי שבו הייתה לשחיינית האישה הראשונה בעולם ששחתה משחה זה מתחת ל-20 דקות.
בשנת 1971 זכתה קונרדס להכלל בהיכל התהילה הבינלאומי של השחייה.
ראו גם

מדיה וקבצים בנושא  בוויקישיתוף
התפתחות שיא העולם במשחה ל-400 מטר חופשי
התפתחות שיא העולם במשחה ל-800 מטר חופשי
התפתחות שיא העולם במשחה ל-1500 מטר חופשי
הערות שוליים

↑  אילזה קונרדס באתר International Swimming Hall Of Fame (באנגלית)
| --- | --- |
בקרת זהויות :  AWR: AWE2461b  Trove: 491169  VIAF: 91881131   WorldCat (עם VIAF): 91881131
אמנחותפ השני

| --- | --- |

 לידה:  1443 לפנה"ס
 פטירה:  1401 לפנה״ס (בגיל 42 בערך) תבאי, מצרים 
 מדינה:  מצרים העתיקה 
 מקום קבורה:  עמק המלכים 
 דת:  הדת המצרית עתיקה
 בן או בת זוג:  טיאאה 
 
פסלו של אמנחותפ השני מגיש מנחה. ממקדש האל אמון בתבאי
אמנחותפ השני היה פרעה מצרי מתקופת הממלכה החדשה המלך השביעי של השושלת ה-18. היה בנו של תחותמס השלישי. יצא למספר מסעות מלחמה לכנען וסוריה. בתקופתו נוצר איזון בין ממלכת מיתני ומצרים לגבי אזורי השליטה של שתי האימפריות. תקופת שלטונו מתוארכת לשנים 1450 – 1425 לפנה"ס (על פי הכרונולוגיה המצרית הגבוהה).
חייו

אמנחותפ השני לא היה בנו בכורו של תחותמס השלישי. הוא נולד למריתרה-חתשפסות, אשתו-המשנית של תחותמס השלישי. אמנמחת בנו של תחותמס השלישי ואשתו סתיאה היה מיועד לרשת אותו. אבל לאחר מותו ומות אמו, קודמה מריתרה-חתשפסות למעמד האשה הראשונה. אמנחותפ השני הפך לבן היורש. אמנחותפ נולד וגדל בממפיס ולא בעיר הבירה תבאי. אמנחותפ השאיר מספר כתובות שבו הוא מייחס לעצמו יכולות אתלטיות וכוח גופני גדול, נטען שאיש לא היה יכול לדרוך את קשתו הפרטית הגדולה.
אמנחותפ עלה לשלטון עוד בחייו של אביו וחלק איתו את השלטון. עלייתו לשלטון נעשתה ביום הראשון של החודש הרביעי לעונה הראשונה בלוח השנה המצרי (לוח השנה המצרי הורכב מ-3 עונות). אביו מת ביום השלושים של החודש השלישי של העונה השנייה. הערכה של החוקרים היא שהם שלטו במשותף שנתיים וארבעה חודשים. כתובת שהשאיר אמנחותפ על גבי אסטלת ספינקס מציינת שהוא עלה לשלטון בגיל 18. לאחר עלייתו לשלטון התחתן עם אשה בשם טיאה שמוצאה לא ידוע. היא ילדה לו את תחותמס הרביעי ששלט אחריו וילדים נוספים. אמנחותפ בנה מקדשים חדשים רבים בתבאי, ממפיס ואון ותיקן את בנייני אבותיו. הוא נקבר בעמק המלכים.
מסעות מלחמה

לאחר מותו של תחותמס השלישי התעוררה תסיסה באזורי השלטון המצרי בכנען ובסוריה. אמנחותפ השני ערך בין השנים 1450 לפנה"ס ל-1444 לפנה"ס 3 מסעות. מסעו הראשון התקיים 3 שנים לאחר עלייתו לשלטון. במסע זה מוזכרת העיר "שמש-אדם" שבגליל התחתון שהייתה היחידה שניסתה לחסום אותו בדרכו. במסע זה נלחם אמנחותפ בעת חציית נהר האורונטס במלך קטנה. ובלכתו דרומה הגיע עד ל"ארץ נִיִי". על פי אמנחותפ מסעו זה צלח מאוד והוא זכה בשלל רב. כולל מרכבות של מיתני. ממסע זה הביא למצרים שבעה ממלכי סוריה כשהם תלויים חיים עם ראשיהם כלפי מטה על דפנות ספינתו. שישה מהם הוצאו להורג לפני האל אמון בתבאי, השביעי הובא לממלכת כוש ונתלה על חומות נפאטה וזאת במטרה לגרום דמורליזציה של מתנגדיו בנוביה.
מסעו השני התקיים בשנה השביעית למלכותו כדי לדכא מרידה בסוריה בעידודה של מיתני. באסטלה שבו אמנחותפ מספר על המסע, לא מצוין שום קרב רציני. ייתכן גם שהוא הפסיד במסע זה. בין הממלכות נגדן יצא נימנות קדש, קטנה וניי.
על אי הצלחת המסע השני בדיכוי מרידות מעידה העובדה שלאחר שנתיים בשנתו התשיעית יצא למסע נוסף כדי לדכא מרידות בשרון ובעמק יזרעאל. ב"תל כנרות" נמצא שבר של מצבה מצרית מתקופה זו שבה נזכר ניצחון על הנוכרים ממיתני, אבל לא ברור האם מיתני הגיעה עד אזור זה או שהכתובת התייחסה רק לערים שהתמרדו בתמיכתה של מיתני. במסע זה נלחם בארבעה קרבות. הקרב הראשון התקיים ליד אפק משם המשיך צפונה לכוון יחם ובדרך פשט על לשרון המערבי וכבש שתי ערים. הטקסט מציין "שתי ערים ממערב לשוכו". משם התקדם צפונה ונלחם בקרב השלישי ליד "אדרן". הקרב ברביעי נערך ליד "אנחרת" מצפון לעמק יזרעאל. מאנחרת חוזר אמנחותפ לסביבת מגידו לקבל את הבטחות הנאמנות של מלכי כנען לוקח אמנחותפ השני את נסיך העיר "גבע-שמן" (שאפשר לזהותה עם תל מעמר ליד צומת העמקים) שהובא אליו עם ילדיו ועם מקורביו, ובמקומו הוא ממנה נסיך אחר.
המסעות בכללם לא צלחו, אבל הושג איזון בין מצרים למיתני. שתי הממלכות קבעו את גבול תחומי ההשפעה שלהם שעבר בין אזור קדש שבסוריה לבקעת הלבנון. קו גבול זה תחם את מצרים עד סוף תקופת הברונזה המאוחרת.
ברשימות השלל של אמנחותפ ממסעותיו משתקף הרכב האוכלוסייה של ארץ ישראל בתקופה זו. מוזכרים בה ה"חוֹרִים" שהם יושבי הארץ, בראש החורים נמצאים מושלי הערים, משפחותיהם ואצילי הרכב המכונים "מַרְיָנוּ" (שפירושו בשפה החורית "אנשי רכב"). חלק ניכר מהאוכלוסייה מהווים החבירו שהיו נודדים למחצה. מוזכרים גם השַׁסוּ (שוסים-בדוים). המונח "כנענים" מציין בתקופה זו רק את שכבת הסוחרים ששלטה בערי החוף. ממונח זה התגלגל השם כנען ונעשה שם הפרובינציה המצרית החל מהמאה ה-14 לפנה"ס והחליף את השמות הקודמים שהיו: "רְזֵנוּ" שפירושו כנראה ארץ הרוזנים, כלומר, ארץ המושלים, השליטים הנוכריים הם החיקסוס ו"חוּרוּ" שפירושו ארץ החורים.
קבר

המומיה של אמנחותפ השני התגלתה בשנת 1898 על ידי ויקטור לורט (Victor Loret) בקבר KV35 בעמק המלכים. המומיה נמצאה בתוך הסרקופג המקורי. מקדש הקבר המקורי של אמנחותפ נבנה באזור הנקרופוליס של תבאי ליד רעמסאום, אבל קבר זה נהרס עוד בעת העתיקה. בקבר זה נמצאו גם המומיות של מלכים חדשים מתקופת הממלכה החדשה כולל תחותמס הרביעי, סתי השני, רעמסס השלישי, רעמסס הרביעי, רעמסס החמישי ורעמסס השישי. הם נקברו מחדש בקבר זה בתקופת השושלת ה-21 על ידי הכוהן הגדול של אמון בתקופת מלכותו של פרעה סיאמון כדי להגן עליהם מפני שודדי קברים.
הערות שוליים

↑  ייתכן וזו העיר "אדמה" המוזכרת במקרא ברשימת ערי שבט נפתלי, יוחנן אהרוני, תולדות ארץ ישראל, עמ' 109.
↑  ראו: יוחנן אהרוני, אטלס כרטא לתקופת המקרא, ירושלים: הוצאת כרטא, 1974, עמ' 34.
↑  ההיסטוריה של ארץ-ישראל - מבואות התקופות הקדומות (מהתקופות הפריהיסטוריות עד סוף האלף השני לפני הספירה), הוצאת יד יצחק בן-צבי וכתר הוצאה לאור, 1982, עמ' 188
↑  יוחנן אהרוני, תולדות ארץ ישראל, הוצאת משרד הביטחון, תל אביב 1986, עמוד 109
↑  יוחנן אהרוני, תולדות ארץ ישראל, הוצאת משרד הביטחון, תל אביב 1986, עמוד 104
| 0 | 1 | 2 |
| --- | --- | --- |
| הקודם: תחותמס השלישי | פרעוני מצרים | הבא: תחותמס הרביעי |
| --- | --- |
בקרת זהויות :  NLI: 987007257648305171  GND: 118502476  ISNI: 0000 0000 9722 3016  LCCN: n88120371  VIAF: 33549664   WorldCat (עם VIAF): 33549664 
המומיה של אמנחותפ השני
אם סי סולאר

| --- | --- |

 לידה:  5 במרץ 1969 (בן 55) דקר, סנגל
 שם לידה:  קלוד מבארלי
 שם במה:  MC Solaar 
 מוקד פעילות:  צרפת, סנגל, צ'אד 
 תקופת הפעילות:  מ-1988
 מקום לימודים:  סורבון, Lycée Français du Caire 
 עיסוק:  ראפר
 סוגה:  היפ הופ • ג'אז ראפ
 שפה מועדפת:  צרפתית 
 חברת תקליטים:  וורנר מיוזיק צרפת
 שיתופי פעולה בולטים:  מיסי אליוט
 בן או בת זוג:  Chloé Bensemoun (2003–2012) 
 פרסים והוקרה:  ניצחונות המוזיקה – זמר השנה (1995)  Victoire du groupe (1992)  Victory of the album of chansons, variety (2018)  Victoire du vidéo-clip (1995)  Victory of the album of urban musics (2008)  פרס ראול-ברטון 
 פרופיל ב-IMDb
 
קלוד מבארלי (בצרפתית: Claude M'Barali; נולד ב-5 במרץ 1969), ידוע בשם הבמה אם סי סולאר (MC Solaar), הוא ראפר צרפתי.
ביוגרפיה

קלוד מבארלי נולד בדקר שבסנגל להורים מצ'אד. כשהיה בן חצי שנה, עלו הוריו לצרפת, שם התיישבו בפרברי פריז; בתחילה בסן-דני, אחר כך בבתי אלפור, ולבסוף וילנייב-סן-ז'ורז'. כשהיה בן 12, הוא הלך להתגורר אצל דודו בקהיר שבמצרים במשך תשעה חודשים.
בשנת 1990 הוציא את הסינגל הראשון שלו, "Bouge de là", שהפך ללהיט בראשית שנות התשעים, הגיע למקום החמישי במצעד הסינגלים הצרפתי והוכתר כסינגל פלטינה בצרפת. לאחר ההצלחה של השיר, בסוף שנת 1991, הוציא סולאר את אלבום הבכורה שלו, Qui sème le vent récolte le tempo. האלבום זכה להצלחה רבה, תוך שהתמקם במקום ה-11 במצעד האלבומים הצרפתי ומכר כ-300 אלף עותקים, מה שזיכה אותו במעמד "אלבום פלטינה". כמו כן, זכה האלבום אף במעמד "אלבום זהב" בשווייץ.
בשנת 1994 הוציא את אלבומו השני, Prose Combat. האלבום מכר כ-100,000 עותקים בשבוע הראשון לצאתו והפך לרב מכר בצרפת ובמדינות אחרות, בהם בלגיה ושווייץ, בהם זכה האלבום בתואר "אלבום זהב".
בשנת 1997 הוציא את אלבומו השלישי, Paradisiaque. האלבום זכה להצלחה רבה, שהובילה לסיבוב הופעות אירופאי נרחב שהחל ב-9 בינואר 1998. האלבום מוקם במקום הראשון במצעד האלבומים הצרפתי ואף זכה במעמד אלבום פלטינה.
בשנת 1998 הוציא את אלבומו הרביעי הנושא את שמו. שנה לאחר מכן, ב-1999, התארח ברמיקס ללהיטה של מיסי אליוט, "All n My Grill". הרמיקס זכה להצלחה רבה תוך שהתמקם במקום ה-20 במצעד הסינגלים הבריטי.
בשנת 2001 הוציא את אלבומו החמישי, Cinquième As. אף על פי שגרר ביקורות מעורבות, זכה האלבום להצלחה מסחרית רבה ואף בתואר פלטינה כפולה.
בשנת 2006 הוציא את אלבומו השישי, Mach 6. האלבום לא הצליח לשחזר את הצלחתם של אלבומיו הקודמים. שנה לאחר מכן, ב-2007, הוציא את אלבומו השביעי, Chapitre 7. האלבום לא גרר הצלחה אף הוא.
בשנת 2017 הוציא את אלבומו השביעי, Géopoétique. האלבום יצא כעשור לאחר שהוציא סולאר את אלבומו הקודם. האלבום הגיע למקום הראשון במצעד האלבומים הצרפתי ואף זכה במעמד פלטינה.
הערות שוליים

↑  lescharts.com - Les charts français, lescharts.com
↑  lescharts.com - MC Solaar - Caroline, lescharts.com
| --- | --- |
בקרת זהויות :  BIBSYS: 4091346  BnF: cb13939697s (data)  GND: 134788508  ISNI: 0000 0001 0231 8512  LCCN: n98013010  MusicBrainz: bbbd2644-b4cb-4bb5-a442-315310f68a0b  SUDOC: 079375901  VIAF: 76504643   WorldCat (עם VIAF): 76504643
אנליזת ריצוף - Bowtie

Bowtie היא חבילת תוכנה נפוצה עבור עימוד רצפים ואנליזת ריצוף בביולוגיה חישובית.
קוד המקור של החבילה זמין ללא עלות וקבצים בינאריים מהודרים זמינים עבור פלטפורמת המחשוב: Linux, macOS ו- Windows. החל מ-2017, הכתב העת המדעי Genome Biology המתאר את השיטה המקורית של Bowtie צוטט מעל 11,000 פעמים.
Bowtie היא תוכנת קוד פתוח וכרגע מתוחזקת על ידי אוניברסיטת ג'ונס הופקינס בבולטימור ארצות הברית.
היסטוריה

תוכנת עימוד הרצפים פותחה לראשונה על ידי בן לנגמיד ושותפיו (Ben Langmead et al). באוניברסיטת מרילנד בשנת 2009. תפעול התוכנה לרוב מתבצע עם אורכי קריאה קצרים ורצף ייחוס ארוך, או עבור אנליזת גנום שלם (whole genome analysis). התוכנה משווקת כ "תוכנת עימוד לרצפי DNA קצרים אולטרה-מהירה ויעילה בזיכרון". השיפור במהירות התוכנה נובע בחלקו מיישום שיטת התמרת בורווס-וילר עבור עימוד, אשר מפחיתה את טביעת הרגל של הזיכרון- שימוש בזיכרון הגישה אקראית (בדרך כלל ישנו צורך ב-2.2 ג'יגה-בייט עבור הגנום האנושי). שיטה דומה משמשת תוכנות העימוד BWA ו-SOAP2.
התכנה מבצעת אלגוריתם חיפוש לעומק בצורה איכותית, חמדנית ורנדומית דרך העימודים האפשריים. מפני שהחיפוש הוא חמדני, העימוד המתאים הראשון הנבחר על ידי Bowtie לאו דווקא יהיה ה'טוב ביותר' מבחינת מספר החוסר התאמות או במדדי איכות.
בנוסף, משתמשים ב-Bowtie לצורך עימוד רצפים במספר אלגוריתמים נוספים הקשורים לביולוגיה חישובית כגון TopHatCufflinks וחבילת CummeRbund Bioconductor.
חבילת Bowtie 2

ב-16 באוקטובר 2011, מפתחי Bowtie הוציאו לאור גרסת בטא של פיצול הנקראתBowtie 2.
בנוסף לשיטת התמרת בורווס-וילר, Bowtie 2 משתמשת גם בFM-index (בדומה למערך סיפות) על מנת לשמור על טביעת הרגל של הזיכרון נמוכה. Bowtie 2 מתאימה יותר למציאת רצפים ארוכים יותר ובעלי רווחים לעומת הגרסה המקורית של Bowtie. אין חסם עליון לאורכי הרצפים ב־2 Bowtie והיא מאפשרת בעימוד הרצפים מצבים שבהם החפיפה היא דו משמעית ברצף הייחוס.
הערות שוליים

↑  Ben Langmead, Cole Trapnell, Mihai Pop and Steven L Salzberg, [https://genomebiology.biomedcentral.com/track/pdf/10.1186/gb-2009-10-3-r25 Ultrafast and memory-efficient alignment of short DNA sequences
to the human genome], Genome Biology
↑  Bowtie An ultrafast memory-efficient short read aligner, http://bowtie-bio.sourceforge.net/index.shtml, ‏29 November 2013
↑  Heng Li and Richard Durbin, Fast and accurate short read alignment with Burrows–Wheeler transform, Bioinformatics
↑  Li, R.; Yu, C.; Li, Y.; Lam, T.-W.; Yiu, S.-M.; Kristiansen, K.; Wang, J. (3 June 2009), SOAP2: an improved ultrafast tool for short read alignment, Bioinformatics
↑  Cole Trapnell, Lior Pachter, and Steven L. Salzberg, TopHat: discovering splice junctions with RNA-Seq, Bioinformatics
↑  Trapnell, Cole; Roberts, Adam; Goff, Loyal; Pertea, Geo; Kim, Daehwan; Kelley, David R; Pimentel, Harold; Salzberg, Steven L; Rinn, John L; Pachter, Lior (1 March 2012), Differential gene and transcript expression analysis of RNA-seq experiments with TopHat and Cufflinks, Nature Protocols
↑  [http://compbio.mit.edu/cummeRbund/ CummeRbund
Exploration, analysis and visualization of Cufflinks high-throughput RNA-Seq data], ‏11 August 2015
↑  Langmead, Ben; Salzberg, Steven L (4 March 2012), Fast gapped-read alignment with Bowtie 2, Nature methods
אנג'ל (זמרת)

| --- | --- |

 לידה:  3 בדצמבר 1995 (בת 28) אוקלה, בלגיה 
 שם לידה:  אנג'ל ז'וספין אמה ואן לייקן
 שם במה:  Angèle 
 מוקד פעילות:  בלגיה 
 תקופת הפעילות:  מ-2015
 סוגה:  שאנסון, מוזיקת פופ 
 שפה מועדפת:  צרפתית, אנגלית, הולנדית 
 כלי נגינה:  פסנתר, קלידים מוזיקליים 
 פרסים והוקרה:  Bronze Zinneke (30 באפריל 2022) 
 angelevl.be
 פרופיל ב-IMDb
 
אנג'ל ואן לייקן (בצרפתית:Angèle Van Laeken ‏בהולנדית: "vɑn ˈlaːkə (n)" ‏; נולדה ב-3 בדצמבר 1995), הידועה יותר בשם במה אנג'ל, היא זמרת-יוצרת, מוזיקאית, פסנתרנית, מפיקה תקליטים ושחקנית בלגית.
היא הייתה אחת מהתגליות הגדולות ביותר של 2018 בפופ הצרפתי והבלגי, ושברה את שיאו של סטרומאה כאשר במשך שבועות עמדה בראש מצעד הסינגלים הבלגי עם הסינגל "Tout oublier" בשיתוף אחיה רומיאו אלביס.
ביוגרפיה

אנג'ל ואן לייקן נולדה ב-3 בדצמבר 1995 באוקלה, עיירה במחוז בריסל. אנג'ל היא בתם של הזמר מארקה ושל השחקנית לורנס ביבוט. אחיה הוא הראפר רומאו אלביס.
אביה עודד אותה כבר מגיל צעיר ללמוד נגינת פסנתר, מה שהיווה השראה לקריירה המוזיקלית שלה בהמשך.
אנג'ל הופיעה בהופעותיה הראשונות בבתי קפה ברחבי בריסל.
הסינגל הראשון שלה, "La Loi de Murphy", יצא בסוף 2017 וזכה למיליוני צפיות ביוטיוב. הסינגל השני שוחרר בשנת 2018.
באוגוסט 2018 היא הכריזה על רשימת השירים באלבומה הראשון "Brol" והוא שוחרר ב-5 באוקטובר 2018. האלבום זכה להצלחה גדולה והגיע לראש מצעד הפזמונים בצרפת ובלגיה. הוא זכנ למספר פרסים לרבות פרס המוזיקה של MTV אירופה. כמה סינגלים מאלבום זה יצאו בנפרד, התברגו לראש מצעדי הפזמונים וזכו להצלחה מסחרית.
בשנת 2019 הפכה אנג'ל לאחת הזמרת המפורסמות ביותר בין בצרפת ובבלגיה והוציאה את השיר הפמיניסטי "Balance ton quoi" שמתייחס לתנועת #metoo הצרפתית, Balance ton porc . פייר ניני מופיע בסרטון לצד כמה מחברותיה של אנג'ל כדי לדבר על התמודדויות אליהן נקלעו חברותיה עם גברים. השיר אינו עוסק בלעג לגברים אלא בחינוך כולם לחיות בחברה מקבלת יותר.
באפריל 2020 הזמרת השתתפה בהופעה כלל עולמית Together at Home.
באוקטובר 2020 צולמה אנג'ל לצד הזמרת הבריטית דואה ליפה על סט הקליפ. מאוחר יותר הוכרז על שיתוף פעולה ביניהן והן שיתפו פעולה במהדורה דיגיטלית/צרפתית של אלבומה של ליפה Future Nostalgia. השיר המשותף, "פיבר" שוחרר ב-30 באוקטובר 2020. הקליפ שוחרר כעבור שבוע ב-6 בנובמבר 2020 ביוטיוב. לפני שחרורו של הסרטון, ליפה הודיעה ברשתות החברתיות כי אנג'ל תופיע כאורחת מיוחדת בקונצרט הסטרימינג החי שלה.
ב-3 בדצמבר 2021 הזמרת שחררה את האלבום השני שלה "Nonante-Cinq".
בשנת 2023 שיחקה בסרט הלייב-אקשן הצרפתי "אסטריקס ואובליקס: הממלכה התיכונה", שם גילמה את פלבאלה.
בשנת 2024, אנג'ל ביצעה את "Nightcall" לצד קווינסקי ופיניקס כחלק מטקס הסיום של אולימפיאדת פריז.
אלבומים

| שם | פרטים | מקום במצעד> BEL (Wa)  | מקום במצעד> BEL (Fl)  | מקום במצעד> FRA  | מקום במצעד> SWI  | מכירות | הישגים |
| --- | --- | --- | --- | --- | --- | --- | --- |
| Brol |  שוחרר: 5 באוקטובר 2018  חברה: Angèle VL Records   | 1 | 1 | 1 | 7 |  צרפת: 1,000,000 |  BEA:‏ 5× פלטינה  SNEP:‏ 2× יהלום |
| Nonante-Cinq |  שוחרר: 3 בדצמבר 2021  חברה: Angèle VL Records   | 1 | 3 | 2  | 6 |  |  |
הערות שוליים

↑  Angèle : la jeune chanteuse belge est la sensation musicale du moment, web.archive.org, ‏2019-07-13
↑  P.-Y.P, Angèle détrône Stromae, La Libre.be (בצרפתית)
↑  Angèle : l'interview "première fois" | JACK, נבדק ב-2022-02-04
↑  "Angèle Van Laeken". Ultratop.be. נבדק ב-20 בספטמבר 2018. {{cite web}}:  (עזרה)
↑  "Angèle Van Laeken". Ultratop.be. נבדק ב-20 בספטמבר 2018. {{cite web}}:  (עזרה)
↑  "Discographie Angèle". Lescharts.com (בצרפתית). נבדק ב-26 באוקטובר 2021. {{cite web}}:  (עזרה)
↑  "Angèle". hitparade.ch. Hung Medien. נבדק ב-31 באוקטובר 2018. {{cite web}}:  (עזרה)
↑  "Les certifications".
↑  "ultratop.be – ULTRATOP BELGIAN CHARTS". Ultratop. נבדק ב-1 ביולי 2021. {{cite web}}:  (עזרה)
↑  "Les certifications - SNEP". Syndicat National de l'Édition Phonographique. נבדק ב-14 באוקטובר 2021. {{cite web}}:  (עזרה)
↑  "En exclusivité, voici les 10 premiers du Top Albums de la semaine ! Classement complet lundi". SNEP. נבדק ב-17 בדצמבר 2021. {{cite web}}:  (עזרה)
| --- | --- |
בקרת זהויות :  BnF: cb17812914c (data)  GND: 1200502256  ISNI: 0000 0004 6681 3880  LCCN: no2023031026  MusicBrainz: dcd4701d-64ec-443d-bfbf-73fc87c44bd6  RERO: 02-A027655044  SUDOC: 236224719  VIAF: 1737154257866424150673   WorldCat (עם VIAF): 1737154257866424150673
אנג'י אברהארט

| --- | --- |

 לידה:  7 בספטמבר 1969 (בת 55) אקרון, אוהיו, ארצות הברית
 שם לידה:  Angela Kay Everhart 
 מדינה:  ארצות הברית 
 תקופת הפעילות:  מ-1993
 מקום לימודים:  Firestone High School 
 בן או בת זוג:  אשלי המילטון (1996–1997)  סילבסטר סטאלון (1995–1995)  ג'ו פשי (2000–2008) 
 מספר צאצאים:  1 
 http://www.angieeverhart.com/
 פרופיל ב-IMDb
 
אנג'לה קיי "אנג'י אברהרט (באנגלית: Angela Kay "Angie" Everhart; נולדה ב-7 בספטמבר 1969) היא שחקנית קולנוע אמריקאית, לשעבר דוגמנית שהופיעה מספר פעמים בשנות ה-90 בגיליון בגדי הים של ספורטס אילוסטרייטד, ודגמנה בעירום למגזין פלייבוי בשנת 2000.
שנותיה הראשונות

אברהארט נולדה באקרון, אוהיו. היא בתם של ג'יני, עקרת בית ובוב, מהנדס. אברהארט החלה לדגמן בגיל 15. ב-1987 סיימה את בית הספר התיכון פיירסטון, שם הייתה מעודדת וקמע בית הספר.
קריירה

אברהארט הופיעה בשערי כתבי העת Elle וגלאמור (שם היא הייתה האדמונית הראשונה שהופיעה על גבי השער). בהיותה בת 19 היא נפצעה בתאונת רכיבה שגרמה לה לשבור את גבה וכמעט שמה קץ לשאיפותיה, אך לבסוף היא התאוששה אחרי תרפיה גופנית. היא הופיעה בכמה מהדורות של גיליון בגדי הים של ספורטס אילוסטרייטד, החל מ-1995. אברהארט דגמנה בעירום עבור הפלייבוי בפברואר 2000. היא דורגה במקום ה-98 ברשימת הנשים הסקסיות ביותר לשנת 2003 בסקר של FHM.
אברהארט ערכה את הופעת הבכורה שלה בקולנוע ב-1993 לצידו של ארנולד שוורצנגר בקומדיית הפעולה "אחרון גיבורי הפעולה". מאז היא הופיעה בסרטים Tales From the Crypt Presents: Bordello of Blood ‏ (1996), Denial ‏ (1998), חולה הדק (1996) ו-and Gunblast Vodka ‏ (2000).
בין הסרטים אחרים בהם שיחקה הם: ג'ייד (1995), ‏ Executive Target, ‏(1997) ‏ Another 9½ Weeks ‏ (1997), טירוף מיני (2001), "עדות אינטימית" (2001), וכן בסרט הטלוויזיה "תעלומה של אמהות הוליוודיות" (2004).
היא גם הופיעה בתוכניות מציאות ב-2004 ב-Celebrity Mole: Yucatan. היא גם הייתה אחת מ"האדמוניות" בעונה השנייה של The Real Gilligan's Island, (האחרת הייתה Erika Eleniak), אבל עזבה את התוכנית בגלל שהיא חתכה את אצבעה, דבר שפגע בגידיה והיא נזקקה לניתוח. היא השתתפה גם בתוכנית To Tell The Truth מ-2000 עד 2001. אברהרט הנחתה את תוכנית המציאות של ה-ABC The Ex-Wives Club, לצידן של Marla Maples, ו- Shar Jackson ב-2007.
היא חתומה בסוכנות הדוגמנות הלונדונית Models 1, ובסוכנות הדוגמנות הניו יורקית Model Manag
חייה האישיים

אברהארט הייתה נשואה לאשלי המילטון מדצמבר 1996 עד למרץ 1997. היא יצאה במשך זמן קצר עם הווארד סטרן בשלהי שנת 2000 והייתה מאורסת למשך תקופה קצרה לסילבסטר סטאלון ב-1995 ולג'ו פשי ב-2007.
ילדה הראשון, קיידן בובי אברהרט, נולד ב-24 ביולי 2009.
הערות שוליים

↑  הביוגרפיה של אנג'י אברהארט.
↑  הביוגרפיה של אנג'י אברהארט ביאהו סרטים
↑  סקר FMH לשנת 2003 על מאה הנשים הסקסיות ביותר בעולם
↑  פשי ינשא לאברהארט, סן פרנסיסקו כרוניקל
↑  אנג'י אברהארט יולדת ילד, uk.eonline.com
| --- | --- |
בקרת זהויות :  PLWABN: 9810648961005606  BNE: XX1106393  BnF: cb14175832c (data)  GND: 131688545  ISNI: 0000 0001 1438 8702  LCCN: no2010088164  NLK: KAC2020L2147  NTA: 343776170  SNAC: w6mn26bp  VIAF: 17432473   WorldCat (עם VIAF): 17432473 
אברהארט, 2009
אסיה קייט דילון

| --- | --- |

 לידה:  15 בנובמבר 1984 (גיל: 39) איתקה, ארצות הברית 
 מדינה:  ארצות הברית 
 תקופת הפעילות:  מ-2007
 עיסוק:  משחק, הפקת תיאטרון
 מקום לימודים:  האקדמיה האמריקאית למוזיקה ודרמה 
 פרופיל ב-IMDb
 
אסיה קייט דילון (באנגלית: Asia Kate Dillon; תאריך לידה: 15 בנובמבר 1984) הוא/היא אישיות אמריקאית, שעוסקת במשחק וידועה בעיקר בזכות התפקידים "ברנדי אפס" בסדרה "כתום זה השחור החדש" ובתור טיילור מייסון בסדרה "מיליארדים". דילון מזדהה כג'נדרקוויר ובכינוי הגוף "they". הדמות של דילון בסדרה "מיליארדים" היא הדמות הא-בינארית הראשונה בטלוויזיה.